พิชญ์ พงศ์สวัสดิ์ : โซตัสเป็นระบบความรุนแรงที่ได้รับผลคุ้มค่าที่สุด
 โซตัสเป็นระบบความรุนแรงที่ได้รับผลคุ้มค่าที่สุด เป็นการลงทุนที่คุ้มค่ามาก เพราะเพียงถูกยอมกระทำ 1 ปี แต่ได้กระทำคืนถึง 3 ปี ซึ่งมันก็คือความรุนแรงนั่นเอง พิชญ์ พงศ์สวัสดิ์ คณะรัฐศาสตร์ จุฬาลงกรณ์มหาวิทยาลัย อาจารย์พิชญ์เล่าว่า สำหรับที่จุฬาฯ หรือที่อื่นๆ ระบบโซตัสเป็นไปตามความคาดหวังของนิสิต ซึ่งก็ไม่ได้รับรองว่าจะต้องมีต่อเนื่องหรือไม่ แต่เห็นว่าทุกๆ ปีก็มีการโหวตตกลงร่วมกันของรุ่นพี่ก่อนว่าจะรับน้องแบบไหน ในที่สุดก็เห็นชอบร่วมกันให้ใช้ระบบโซตัส เพราะต่างก็เห็นว่าเป็นการลงทุนที่คุ้มค่า ซึ่งถือเป็นการกระทำต่อคนอื่นอย่างชัดเจน โซตัสจึงเป็นระบบที่ไทยรับมาดำเนินอยู่จนถึงทุกวันนี้ แต่สำหรับอาจารย์ก็ไม่ออกมาพูดในเรื่องนี้ เพราะอาจารย์ก็เป็นรุ่นพี่เหมือนกัน เขาเป็นรุ่นพี่ ไม่ใช่มีฐานะเป็นอาจารย์ จึงไม่ออกมาพูดหรือต่อต้านอะไร ซึ่งนิสิตเองก็มองนับถือว่าเขาเป็นรุ่นพี่เช่นกัน โดยระบบพี่น้องแบบนี้ถ้าถามว่าจะเป็นการกีดกันคนอื่นไหม ผมขอบอกว่าก็โซตัสนี่แหละที่เท่ากับเป็นการสร้างความเหลวไหลให้ไปอยู่ในระบบ ผมเห็นเด็กอนุบาลไม่ต้องรับแบบโซตัสก็เห็นเด็กๆ ออกมาดีได้ ดังนั้นโซตัสจึงไม่ใช่ว่าจะสามารถกำหนดคุณภาพอะไร มันเป็นพิธีกรรมที่อยู่ในมหาวิทยาลัยเท่านั้น ผมไม่การันตีว่าโซตัสมันดี ดีไม่ดีบอกไม่ได้ เพราะมันเป็นพิธีกรรมของสถาบันอุดมศึกษาไทยไปแล้ว 
โซตัสเป็นระบบความรุนแรงที่ได้รับผลคุ้มค่าที่สุด เป็นการลงทุนที่คุ้มค่ามาก เพราะเพียงถูกยอมกระทำ 1 ปี แต่ได้กระทำคืนถึง 3 ปี ซึ่งมันก็คือความรุนแรงนั่นเอง พิชญ์ พงศ์สวัสดิ์ คณะรัฐศาสตร์